เล่ห์รักตำหนักเหยียนสี่

เล่ห์รักตำหนักเหยียนสี่ () หรืออีกชื่อหนึ่งคือ เล่ห์รักวังต้องห้าม เป็นซีรีส์แนวอิงประวัติศาสตร์ของจีนที่เล่าถึงการต่อสู้ของสาวใช้ในราชสำนักของจักรพรรดิเฉียนหลง สร้างโดยหยูเจิ้ง โดยมีบทภาพยนตร์ดั้งเดิมที่เขียนโดยโจวโม่ และทำเป็นนวนิยายโดย Xiao Lian Mao ในเวลาถัดมา นำแสดงโดยอู๋จิ่นเหยียน, เสอ ซือม่าน, ฉินหลาน, เนี่ยยฺเหวี่ยน, ถันจั่ว และสวีข่าย ซีรีส์เรื่องนี้ฉายตอนแรกทางช่องอ้ายฉีอี้ ตั้งแต่วันที่ 19 กรกฎาคมถึง 26 สิงหาคม ค.ศ. 2018 ในระหว่างการฉาย มีการสตรีมมากกว่า 1.5 หมื่นล้านครั้ง

จัดจำหน่ายไปมากกว่า 70 ประเทศทั่วโลก เล่ห์รักตำหนักเหยียนสี่ได้กลายเป็นที่นิยมอย่างมาก โดยเฉพาะในเอเชีย เป็นรายการทีวีที่มีการค้นหาผ่านกูเกิ้ลมากที่สุดในโลกในปี ค.ศ. 2018 แม้ว่ากูเกิ้ลจะถูกบล็อกในจีนแผ่นดินใหญ่ก็ตาม

ภาคแยกและภาคต่อของซีรีส์เรื่องนี้มีความยาว 6 ตอน เรื่องเล่ห์รักวังต้องห้าม องค์หญิงผจญภัย ออกอากาศทางเน็ตฟลิกซ์ เมื่อวันที่ 31 ธันวาคม ค.ศ. 2019

 เนื้อเรื่องย่อ 
ปักกิ่งในช่วงราชวงศ์ชิง ในศตวรรษที่ 18 เว่ยอิงลั่ว เข้าสู่ราชสำนักของจักรพรรดิเฉียนหลง อ้ายซินเจียหลัว หงลี่ ในฐานะหนึ่งในช่างปักผ้าในวังเพื่อสืบสวนการตายอย่างลึกลับของพี่สาวที่รักของเธออย่างลับ ๆ

ในตอนแรกเธอเชื่อว่าฟู่เหิงราชองครักษ์เป็นผู้ต้องสงสัยคนสำคัญ อิงลั่ววางแผนที่จะเข้าหาพี่สาวของเขาคือจักรพรรดินีฟู่ฉา และประสบความสำเร็จในการย้ายจากกองเย็บปักถักร้อยไปยังพระตำหนักฉางชุนของจักรพรรดินีในฐานะนางกำนัลของพระนาง เธอรู้ว่าสองพี่น้องตระกูลฟู่ฉาเป็นผู้บริสุทธิ์ในเหตุการณ์นี้ อิงลั่วและฟู่เหิงตกหลุมรักกัน

ในขณะเดียวกัน ฉุนฮุ่ยหวงกุ้ยเฟยของจักรพรรดิเฉียนหลงเป็นพันธมิตรกับจักรพรรดินีฟู่ฉา เนื่องจากเธอสนใจน้องชายของพระนาง

ในที่สุด อิงลั่วก็ได้รับความสนใจจากจักรพรรดิเฉียนหลง แม้ว่าอิงลั่วจะไม่ใช่ผู้สูงศักดิ์โดยกำเนิดและไม่รู้หนังสือ แต่จักรพรรดินีฟู่ฉาก็สอนเธอถึงวิธีการอ่านและเขียน ตลอดจนมารยาทที่เหมาะสมสำหรับสตรีผู้สูงศักดิ์ จักรพรรดินีช่วยเธอหลายครั้งจากการลงโทษสำหรับการสืบสวนที่ลึกเกินไปสำหรับการตายของพี่สาวของเธอ ในทางกลับกัน อิงลั่วก็ช่วยให้จักรพรรดินีฟู่ฉารอดชีวิตจากการลอบทำร้ายหลายครั้งโดยคู่แข่งของพระนาง ทั้งสองจึงพัฒนามิตรภาพที่แน่นแฟ้น

ในเวลาต่อมา อิงลั่วพบว่าพี่สาวของเธอถูกข่มขืนโดยเหอชินอ๋องพระราชโอรสของจักรพรรดิยงเจิ้งผู้ล่วงลับ ซึ่งเป็นพระอนุชาของจักรพรรดิองค์ปัจจุบัน เพื่อปกปิดการกระทำที่น่าอับอาย พระมารดาของเจ้าชายได้สังหารพี่สาวของอิงลั่ว อิงลั่ววางแผนฆ่าคนร้ายได้สำเร็จ

 ตัวละคร 

 ตัวละครหลัก 
นักแสดงตัวละครบทบาทเนี่ยหยวนอ้ายซินเจวี๋ยหลัว หงลี่
(爱新觉罗•弘历)ตำแหน่ง : ฮ่องเต้เฉียนหลง（乾隆帝）อู๋จิ่นเหยียนเว่ยอิงลั่ว
(魏璎珞）ตำแหน่ง : นางกำนัลเย็บปัก (绣坊宫女) → นางกำนัลตำหนักฉางชุน (长春宫掌事宫女) → สาวใช้เรือนทาส(辛者库宫女) → นางกำนัลตำหนักฉางชุน(长春宫掌事宫女) → นางกำนัลหยวนหมิงหยวน (圆明园宫女)→เว่ยกุ้ยเหริน (魏贵人)→ลิ่งผิน (令嫔) → ลิ่งเฟย (令妃)→ลิ่งกุ้ยเฟย (令贵妃) → ลิ่งหวงกุ้ยเฟย (令皇贵妃)สวีข่ายฟู่ฉา ฟู่เหิง
(富察•傅恆）

 •นางใน(จักรพรรดิเฉียนหลง) 
เรียงตำแหน่งสูงที่สุดที่เคยได้รับแต่งตั้งตามในละครโทรทัศน์ไม่ตรงตามประวัติศาสตร์ทั้งหมด ไม่นับตำแหน่งที่จะได้หลังจากจบเนื้อเรื่องไปแล้ว
นักแสดง    ตัวละคร      บทบาท     ฮองเฮา（皇后）ฉินหลัน ฟู่ฉา หรงอิน
(富察•容音）ตำแหน่ง : ฟู่ฉาฮองเฮา (富察皇后）→ เซี่ยวเสียนฮองเฮา (孝贤皇后）เฉอซือม่าน ฮุยฟาน่ารา ซูเซิ่น
(辉发那拉•淑慎）ตำแหน่ง : เสียนเฟย（娴妃）→ เสียนกุ้ยเฟย (娴贵妃) → เสียนหวงกุ้ยเฟย (娴皇贵妃) → ฮุยฟาน่าราฮองเฮา (辉发那拉皇后) → จี้ฮองเฮา（继皇后）หวงกุ้ยเฟย (皇贵妃）ถานจั้วเกาหนิงซิน
(高宁馨)ตำแหน่ง : เกากุ้ยเฟย（高贵妃）→ ฮุ่ยเสียนหวงกุ้ยเฟย（慧贤皇贵妃）กุ้ยเฟย（贵妃）หวังหยวนเค่อซูจิ้งห่าว
(苏静好）ตำแหน่ง : ฉุนเฟย (纯妃）→ ฉุนกุ้ยเฟย (纯贵妃) → ซูตาอิ้ง (苏答应）เฟย（妃）เหลียนเหลียนเค่อหลี่เย่เท่อ อาเหยียน
(珂里叶特•阿妍)ตำแหน่ง : อวี๋กุ้ยเหริน（愉贵人) → อวี๋ผิน (愉嫔) → อวี๋เฟย（愉妃）พานชือฉีต้าจินซื่อ
(大金氏）ตำแหน่ง : เจียผิน (嘉嫔) → เจียกุ้ยเหริน (嘉贵人) → จินตาอิ้ง (金答应）เสี่ยวจินซื่อ
(小金氏)ตำแหน่ง : เจียกุ้ยเหริน (嘉贵人) → เจียผิน（嘉嫔）→ เจียเฟย (嘉妃)หลี่รั่วหนิงลู่หวันหวั่น
(陆晚晚)ตำแหน่ง : ชิ่งฉางไจ้ (庆常在）→ ชิ่งกุ้ยเหริน（庆贵人）→ ชิ่งผิน (庆嫔) → ชิ่งเฟย（庆妃)หลี่ฉุนอ้ายน่าหลัน ฉุนเสวี่ย
(纳兰•淳雪)ตำแหน่ง : ซูกุ้ยเหริน (舒贵人) → ซูผิน（舒嫔）→ ซูเฟย（舒妃）หลิวลู่ปาหลินซื่อ
(巴林氏)ตำแหน่ง : อิ่งกุ้ยเหริน（颖贵人）→ อิ่งผิน（颖嫔）→ อิ่งเฟย（颖妃）ผิน（嫔）จางเจียหนี่หนิ่วฮู่ลู่ เฉินปี้
(鈕祜祿•沉璧)ตำแหน่ง : ซุ่นผิน（顺嫔）หวังซินฮุ่ยเฉินซื่อ
(陈氏)ตำแหน่ง : หวั่นกุ้ยเหริน (婉贵人) → หวั่นผิน (婉嫔)

 อ้างอิง 

หมวดหมู่:ละครโทรทัศน์จีนในปี พ.ศ. 2561
หมวดหมู่:ผลงานต้นฉบับของอ้ายฉีอี้
หมวดหมู่:ละครโทรทัศน์ที่มีฉากในยุคราชวงศ์ชิง
หมวดหมู่:เว็บซีรีส์จีน